Julius Ennok

Karl-Julius Ennok (22. september 1899 Kooraste vald, Võrumaa – 1. oktoober 1944 Läänemeri) oli Eesti politseinik. 

Ennok õppis Tartu Aleksandri gümnaasiumis kuni 1916. aastani ja osales vabatahtlikuna Eesti Vabadussõjas 3. jalaväepolgu 1. roodu staabi kirjutajana 27.11.1918–14.12.1920. Pärast seda töötas 1. aprillist 1921 Võru kriminaalpolitseis noorem-, vanemassistendi ja komissarina. 1934. aasta oktoobrist määrati Mustvee jaoskonna politseikomissariks, kus teenis 1940. aasta juulini. 

Nõukogude Liidu okupatsiooni ajal 1941. aastal oli metsavendade juht Kooraste vallas. Saksa okupatsiooni algul oli Võrumaa politsei ülem ning hiljem Eesti Julgeolekupolitsei ja SD poliitilise politsei teenistuses. 1. aprillist 1943 kuni 28. oktoobrini 1943 oli Eesti Julgeolekupolitsei ja SD juhataja.

1944 sügisel püüdis mootorpaadiga põgeneda Saaremaalt Rootsi, kuid hukkus tormisel merel.Julgeoleku politseiülem hukkunud. Teataja: poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor, 2 detsember 1944

 Tunnustus 
 1928 – Kaitseliidu III klassi Valgerist
 1930 – Kotkaristi V klassi teenetemärk
 1938 – Kotkaristi IV klassi teenetemärk

 Viited 

Kategooria:Eesti politseinikud
Kategooria:Vabadussõja veteranid
Kategooria:Eesti metsavennad
Kategooria:Kotkaristi IV klassi teenetemärgi kavalerid
Kategooria:Kotkaristi V klassi sõjalise teenetemärgi kavalerid
Kategooria:Sündinud 1899
Kategooria:Surnud 1944
Kategooria:Võrumaa metsavennad